Kjønnene er ganske like. Vingeoversiden har lys hvit grunnfarge med noen svake hvitgrålige skygger. Hannen har runde lyst gråsvarte vingespisser på framvingenes overside. Vingene virker store i forhold til den smale bakkroppen. Enghvitvinge er svært lik skoghvitvinge og en sikker artsbestemmelse krever undersøkelse av artens kjønnsorgan (genitalia). Enghvitvinge er bare utbredt lengst sørøst i Norge og er sjeldnere enn skoghvitvinge.